Neitsyt Maria on katolilaisten tärkein pyhimys.
Häneltä pyydetään esirukousta ja hänet nähdään tienä Jumalan luo.
Häntä jopa kutsutaan taivaan kuningattareksi.
Se ei ole mitenkään ainutlaatuista.
Vastaavia jumalattaria on kautta aikain palvottu monissa uskonnoissa.
Voisiko Maria lopulta myös yhdistää ne?
Siitä puhumme tässä ohjelmassa.
ETULINJASSA
Olen Daniela Persin, ja vieraanani on Per-Arne Imsen, -
raamatunopettaja, pastori ja kirjailija. Tervetuloa, Per-Arne. - Kiitos.
Tämä neljäskin ohjelmamme perustuu kirjaasi Ei muita jumalia.
Suosittelen tätä kirjaa vahvasti.
Se on ilmestynyt englanniksi hieman päivitettynä nimellä No other gods.
Puhumme tänään siitä, miten katolinen kirkko pyrkii uskontojen sekoitukseen -
ja uskontodialogiin ympäri maailmaa.
Siksi on hyvä, että tämä tietopaketti on saatavilla myös englanniksi.
Iloksemme kirja on myös käännetty suomeksi nimellä Ei muita jumalia.
Suomenkieliset katsojamme voivat näin ollen lukea myös kirjan.
Viime jaksossa puhuimme Marian palvonnasta katolisessa kirkossa.
Jumalattaren palvontaa ei kuitenkaan esiinny vain katolisessa kirkossa.
Sitä on ollut jo ennen kirkon syntyä ja on yhä eri puolilla maailmaa.
Kertoisitko esimerkkejä siitä, mitä maailmalla nyt tapahtuu.
Teen sen lyhyesti. Aasiassa palvotaan monia tällaisia jumalattaria.
Paavi vieraili siellä hiljattain.
Sri Lankassa myös sikäläisen jumalattaren palvojat tulivat -
Marialle omistettuun pyhiinvaelluspyhäkköön.
He palvoivat Mariaa siellä yhdessä.
Samoin Latinalaisessa Amerikassa.
Pachamama-jumalatar on peräisin Etelä-Amerikan Andeilta.
Kun katolilaiset toivat sinne Marian palvonnan 1500-luvulla, -
kävi ilmi, että oli vaikea juurittaa pois Pachamaman palvontaa.
Niinpä ne yhdistivät nämä kaksi.
Samalla yhdisteltiin jumalattarien ominaisuuksia molempiin suuntiin.
Samaa on tapahtunut kaikkialla maailmassa, myös Afrikassa.
Myös Euroopassa, kuten olemme aiemmin todenneet.
Tämä on jotain sellaista, mikä lopulta voi yhdistää ihmiskunnan:
jumalatar, jota voidaan rukoilla.
Tähän liittyy myös Äiti maa.
Näitä jumalattaria on siis kaikkialla, ja usein ne ovat äitihahmoja, -
kuten viime ohjelmassa totesimme. Lienee siis helpompaa lähestyä äitiä -
kuin Jeesusta, jota Raamattu kutsuu kompastuskiveksi.
Maria myös yhdistää katolilaisuuden eri uomat ympäri maailmaa.
Aivan. Jos puhutaan niistä lukuisista legendoista, -
joita Mariasta on luotu, -
ne ovat usein saaneet tärkeämmän aseman kuin Raamattu.
Näissä legendoissa Maria kuvataan usein -
lempeänä, kauniina ja ihmeellisenä.
Eli samaa naiseutta ja naisellisuutta kuin näissä jumalattarissa.
Se saattaa vedota ihmisiin enemmän. - Aivan.
Kerro vähän siitä, mitä Meksikossa tapahtuu.
Millaista jumalattaren palvontaa siellä harjoitetaan?
Siellähän asui alkuperäiskansoja, -
joilla oli omat jumalansa.
Sitten sinne saapui katolilaisuus tuoden mukanaan Marian.
Meksikossakin tapahtui samanlainen uskontojen sekoittaminen.
Viime aikoina eräs jumalatar on saanut siellä suuren merkityksen.
Hänet esitetään eräänlaisena kuoleman jumalattarena.
Hänellä on monia Marian ominaisuuksia.
Hänellä on omia pappeja, ja kyse on suoranaisesta okkultismista.
He palvovat jonkinlaista luurankoa.
Häneen liitetään myös Marian ominaisuuksia.
Se päästää irti kauhistavia okkulttisia voimia.
Siitä on tullut valtavan suosittu Meksikossa.
Tuo jumalatar näkyy kaikkialla.
Hänelle rakennetaan pikku alttareita kadunkulmiin, koteihin ja kaikkialle.
Tämä sekoitus on yleistynyt:
sekoitetaan katolinen Maria ja näiden jumalattarien okkulttiset voimat.
Tähän liittyy myös vuosittaisia pyhiinvaelluksia.
Tyypillisiä ovat myös Marian ja näiden jumalattarien ilmestymiset.
Pyhiinvaelluksiin Meksikossa osallistuu vuosittain miljoonittain ihmisiä, -
20 miljoonaa, yhtä paljon kuin Pohjoismaissa on asukkaita. - Totta.
Tuon mainitsemani jumalattaren lisäksi siellä on Guadalupen Neitsyt Maria.
Sitä katsomaan saapuu vuosittain 20 miljoonaa ihmistä.
Yhtä paljon väkeä kuin asuu koko Pohjolassa. Käsittämätöntä!
Miltä se pyhiinvaellus näyttää?
Olen nähnyt sen vain videolla, en ole itse ollut siellä.
Se oli surullista katsottavaa.
Nuoret konttaavat pitkät matkat asfalttia pitkin polvet verillä.
Verisinä ja surkeina he saapuvat sinne -
ostamaan itselleen pelastuksen piinaamalla itseään.
Se on hirvittävää.
Mitä tapahtuu Raamattuun pitäytyville, ei-katolisille kristityille, -
jotka eivät halua osallistua tällaiseen epäjumalanpalvelukseen Meksikossa?
Katolilaisuudella on ylivertainen valta-asema -
Meksikon kaltaisessa maassa, 80 % asukkaista on katolilaisia.
Katolilaisia on sekä hallituksessa että paikallisviranomaisissa.
Katolilaisuudesta pois kääntyneet eivät halua osallistua -
esimerkiksi vuosittaisiin kulkueisiin, -
joissa kannetaan Mariaa ja epäjumalia ja juodaan itsensä umpihumalaan.
Ne ovat hirvittäviä tilaisuuksia, joissa kaikki sekoitetaan.
Jos joku sanoo, että ei halua osallistua niihin ja on jättänyt sen taakseen -
ja on nyt tosi kristitty, joka uskoo Raamattuun, -
hänelle voi käydä niin kuin on käynyt ainakin etelä-Meksikossa.
Hänet ajetaan pois kodistaan ja mailtaan.
Hänen on käytännössä lähdettävä maanpakoon siksi, -
ettei hyväksy eikä halua tukea näitä kulkueita.
Jos vetoaa viranomaisiin saadakseen kotinsa ja maansa takaisin, -
saa vastaukseksi: "Sinun pitää palata katoliseen uskoon saadaksesi ne."
Eikä tämä koske vain Meksikoa.
Samaa tapahtuu monin paikoin, kun joku kieltäytyy epäjumalanpalvelusta.
Se on hyvin surullista. - Todella.
Totesit alussa, ettei tätä tapahdu vain katolisessa kirkossa -
vaan myös eri uskontojen välillä.
Marian tai jumalattaren palvonnasta on tullut kokoava voima, -
joka houkuttelee yhteen monien eri uskontojen edustajia.
Hindut, buddhalaiset ja muut tulevat rukoilemaan yhdessä.
Mainitsit alussa srilankalaisen Marian, -
alkujaan buddhalaisen jumalattaren, jonka nimi muutettiin Mariaksi.
He voivat rukoilla rinnatusten, koska hän on toisenkin uskonnon jumalatar.
Se on ollut katolisen kirkon tapa tehdä lähetystyötä, -
kun on tultu uusiin kulttuureihin ja kohdattu uusia uskontoja.
Paavi Gregorius Suuri sanoi vuonna 601 jKr., -
kun hän lähetti muutamia lähetystyöntekijöitä Englantiin:
Kun tulette sinne, älkää särkekö heidän temppeleitään ja jumaliaan.
Säilyttäkää ne, valelkaa vähän pyhää vettä niiden päälle ja kastakaa ne.
Kristillistäkää ne. Laittakaa temppeliin jokin pyhimyksen pyhäinjäännös.
Paavi neuvoi heitä menemään puolitiehen vastaan.
Juuri tämä periaate näkyy siinä, -
että he säilyttävät puolet omasta uskonnostaan ja tulevat mukaan.
Silloin voidaan rukoilla esimerkiksi Mariaa -
katolisella tavalla.
Samalla säilytetään toinen uskonto, -
jossa palvotaan samanlaista kuvaa tai patsasta.
Ne voidaan sovittaa yhteen heidän perinteidensä pohjalta.
Sama ajattelu näkyy nykyisissä maailman yhdistämispyrkimyksissä.
Omaleimaisuus voidaan säilyttää, -
mutta tarvitaan jokin koossapitävä ja yhdistävä voima.
Marian palvonta yhdistää myös islamin ja katolisen kirkon.
Kyllä vain. - Miten se on mahdollista?
Muslimithan sanovat vastustavansa kaiken muun paitsi Allahin palvontaa.
Koraanin koko 19. suura on omistettu Mariamille, -
kuten Marian nimi arabiaksi kuuluu.
Hän taitaa olla ainoa nainen, joka mainitaan Koraanissa.
Nimeltä. - Juuri niin, hänet mainitaan nimeltä.
Siinä on luonteva kytkös.
Olemme puhuneet esim. Fátiman Neitsyt Mariasta. - Portugalissa.
Maailmassa on muitakin paikkoja, -
joihin muslimit tekevät pyhiinvaellusmatkoja -
rukoillakseen siellä olevia Maria-patsaita.
Luen erään sitaatin:
"Hinduja, buddhalaisia, muslimeja ja muita pyhiinvaeltajia rukoilee -
Marian palvontaa varten rakennetuissa roomalaiskatolisissa pyhäköissä.
He juovat pyhää vettä, sytyttävät usein kynttilän -
ja rukoilevat hartaasti madonnaa."
Monet näiden uskontojen edustajat löytävät yhteisen nimittäjän -
jumalattaresta, tässä tapauksessa Neitsyt Mariasta.
Fatima on myös profeetta Muhammedin tyttären nimi.
Muhammed kunnioitti häntä toiseksi eniten Marian jälkeen.
Maria on eräänlainen pyhimys myös islamissa. - Pitää paikkansa.
Mennään sitten toisenlaiseen jumalattaren palvonnan muotoon.
Kyse on Äiti maasta, Gaiasta.
Mikä se on? Mainitsit sen alussa.
Äiti maan ja Gaian palvonnasta on tullut valtavan suosittua -
nimenomaan ympäristöliikkeen myötä.
Tätä ajattelua edustavat monet julkisuuden henkilöt, -
kuten Yhdysvaltain entinen varapresidentti Al Gore.
Hänellä on jonkinlainen asema Gaia-uskonnossa.
Hän on ollut hyvin aktiivinen myös ympäristöliikkeessä.
Hänhän nosti hiilidioksidipäästöt ensimmäisenä ihmisten tietoisuuteen.
Aivan. - Koko liikehdintä sai alkunsa hänen kaavioistaan.
Tosin myöhemmin osoittautui, etteivät ne täysin pitäneet paikkansa. - Totta.
Hän on yksi heistä, mutta on monia muitakin.
Paavikin puhuu usein Äiti maasta ja siitä, että sitä pitää kunnioittaa.
Kaiken Äiti maasta puhumisen taustalla on useimmiten panteismi, -
jonka mukaan kaikki on jumaluutta.
Äiti maa on jumaluus, jota meidän tulee kunnioittaa.
Panteismista tai toisessa muodossa panenteismista -
ja kaikesta tästä tulee vähitellen universalismia. Ne liittyvät yhteen.
Tässä luontouskonnossa on Äiti maan lisäksi paljon eri jumalattaria.
Ihmisellä ei siinä ole samanlaista tehtävää varjella maata, -
kuin minkä ihminen sai Raamatussa luomisen jälkeen.
Ei ole. Raamatun näkemys Luojasta ja luomakunnasta on se, -
että Luoja on luomakunnan ulkopuolella.
Luontouskonnon mukaan taas Äiti maa on kaikki.
Se on myös idän uskonnoille tyypillinen ajattelutapa. - Totta.
Aiemmassa jaksossa puhuimme paavin Laudato si' -kiertokirjeestä, -
joka käsittelee juuri ympäristökysymyksiä ja Äiti maata -
ja muuttuu universalismiksi.
Paavi väittää, että kun vain kääntyy huolehtimaan Äiti maasta, -
silloin tekee hyviä tekoja ja pääsee siten myös taivaaseen.
Vapahtajalle tai synnille ei jää sijaa. - Aivan niin.
Synti kohdistuu Äiti maahan, ei Jumalaan. Samoin kääntyminen.
Juuri niin. Varsinkin nykypaaville on ominaista, -
ettei hän ole puhunut viime vuosien kiertokirjeissään ja lausunnoissaan -
meidän ihmisten kääntymisestä Jumalan puoleen -
tai siitä, että me tarvitsemme Vapahtajaa.
Kun hän käyttää kääntymys-sanaa, -
hän tarkoittaa ekologista kääntymistä ja uutta suhdetta maahan -
ja Äiti maahan, mitä ilmaisua hän käyttää jatkuvasti.
Hän mukautuu tässäkin tähän voimakkaasti kasvavaan uskontoon.
Mennään sitten eteenpäin.
Paavi ja aiemmatkin paavit ovat sanoneet, että Maria on ollut -
poliittisesti hyvin aktiivinen Euroopassa viime vuosikymmeninä.
Mitä paavi sanoo Marian tehneen ja saavuttaneen?
Johannes Paavali II oli sitä mieltä, -
että kommunismin romahdus oli Marian ansiota.
Hän sai ajatuksen ilmestyksestä, -
jonka katsotaan tulleen Fátiman Neitsyt Marialta.
Maria oli luvannut pitkän rauhan kauden, -
jos paavi vihkii Venäjän tahrattoman Neitsyen sydämelle.
Kun kommunismi sitten romahti, -
tahratonta Neitsyttä ja hänen merkitystään ylistettiin sitä enemmän.
Tämä johti myös siihen, -
että Fátiman Neitsyt Marian sanoma on päässyt Euroopan parlamenttiin.
Fátiman patsas kannettiin lavalle Strasbourgissa.
Kaksi työntekijää sai kunnian kantaa hänet puhujalavalle.
Hänen piti käyttää puheenvuoro, mutta hän ei valitettavasti osaa puhua.
Isä Gruner välitti hänen sanomansa, koska hän ei itse kyennyt siihen.
Muistamme Puolan tapahtumat Lech Wałęsan aikana.
Hän matkusti Fátimaan Portugaliin -
varta vasten kiittämään Fátiman Neitsyttä Puolan vapautumisesta.
Maria saa kunnian kaikesta. - Aivan.
Se, että hänen patsaansa kannettiin esille eikä hän itse osannut puhua -
ja hänellä oli puolestapuhuja, tuo mieleeni Vanhan testamentin ajan.
Jumala toisinaan lähes pilkkaa käsin tehtyjä mykkiä jumalia.
Pelastakoot ne teidät! Ne eivät kuule, puhu eivätkä näe.
Noiden kätten töiden te väitätte pelastavan teidät.
Vain Luoja kykenee pelastamaan. - Juuri niin.
Se on niin ilmeistä, sitä se on ollut halki vuosituhansien. - Todellakin.
Mietitään sitten Mariaa ja Euroopan unionia.
Sielläkin on merkkejä hänen palvonnastaan.
EU:n perustajat ja arkkitehdit olivat katolilaisia, -
tai oikeammin EU:n edeltäjän perustajat.
Totta. Siellä oli Saksan Adenauer, Ranskan Schuman -
ja Italian De Gasperi.
He olivat oikeastaan keskeiset henkilöt, -
jotka perustivat Euroopan yhteisön, josta sitten tuli Euroopan unioni.
EU:n lippu on mielenkiintoinen.
Lipun pohja on sininen, jota kutsutaan Neitsyt Marian väriksi.
Pohjalla on 12 tähteä.
Aikoinaan jäsenvaltioita olikin 12.
On tehty päätös, että vaikka niitä olisi 14 tai 20, lipussa säilyy 12 tähteä.
Lipun suunnittelija oli katolilainen.
Hän selitti, että 12 tähteä tulee Ilmestyskirjan 12. luvun kuvauksesta.
Siinä kuvataan aurinkonaista, -
jonka pään päällä on seppeleenä kaksitoista tähteä.
Maria 12-tähtisen seppeleen kanssa on kuvattuna myös -
Strasbourgin katolisessa kirkossa ja monissa paikoissa maailmalla.
Tällaiset kuvat ja symbolit lienevät tärkeitä ainakin katolilaisille.
Tämä on siis heidän tulkintansa tähtiseppeleisestä aurinkonaisesta.
Toki, mutta se ei tietenkään ole oikea.
Siinä puhutaan juutalaisista, Jumalan kansasta.
Kyse on viimeisestä taistelusta, jota kuvataan luvun lopussa.
Käärme syöksee kidastaan vesivirran naisen perään hukuttaakseen tämän.
Lohikäärme raivoaa niitä vastaan, -
jotka ovat uskollisia Jumalan käskyille ja Jeesuksen todistukselle.
Tähän onkin hyvä lopettaa, sillä Jumalalla on lupaus meille, -
jotka haluamme pitäytyä Häneen ja Hänen käskyihinsä.
Hän lupaa Juudaksen kirjeen lopussa:
"Hänen, jolla on voima varjella teidät lankeamasta -
ja riemun vallitessa asettaa teidät tahrattomina kirkkautensa eteen, -
ainoan Jumalan, hänen, joka on pelastanut meidät -
Jeesuksen Kristuksen, meidän Herramme kautta, -
hänen on kirkkaus, korkeus, voima ja valta, -
ennen aikojen alkua, nyt ja ikuisesti. Aamen." (92-käännös)
Tähän päätämme tämän osan.
Sarjan viimeisessä osassa puhumme siitä, -
kutsuiko Jeesus meitä ekumeniaan. Nähdään ensi kerralla!
Olin mukana jo silloin, kun valtiolla oli radio- ja televisiomonopoli.
Silloin pystyi seuraamaan vain yhtä kanavaa.
Nyt ovet ovat auenneet uskomattomalla tavalla -
ja monet hyödyntävät sitä.
Himlen TV7 pyrkii hyödyntämään kaikkia mahdollisuuksia -
julistaa sanomaa Jeesuksesta. Tule sinäkin mukaan tähän upeaan työhön.
Voit tukea tämän ohjelman käännöstyötä:
SOITA: 0600 10070 (10,01 e + pvm) TILILLE: FI40 1112 3000 3427 89
VIITE: 2710 VASTAANOTTAJA: RISTIN TUKI RY
Suomennos: Aune Björkström